Sekolah Kebangsaan Kampong Baru Kerteh

Sekolah Kebangsaan Kampong Baru Kerteh merupakan sebuah Sekolah Kebangsaan yang terletak di Jalan Chabang, Kg Baru Kerteh , Kerteh , Terengganu Darul Iman, Malaysia.

Pada 2009, Sekolah Kebangsaan Kampong Baru Kerteh memiliki 352 pelajar lelaki dan 333 pelajar perempuan, menjadikan jumlah keseluruhan murid seramai 685 orang. Ia mempunyai seramai 42 orang guru.2009

Sejarah 
Sekolah Kebangsaan Kampung Baru Kerteh mula dibuka pada 1 Januari 2003 terletak di Jalan Chabang, Kampung Baru Kerteh.  Murid-murid perintis seramai 399 orang adalah terdiri daripada murid-murid dari SK Kerteh yang tinggal di sekitar Kampung Baru manakala guru-guru seramai 11 orang yang direkrut juga adalah dari SK Kerteh dan juga sekolah-sekolah yang berhampiran sepertimana yang diarahkan oleh PPD.

Di peringkat awal, murid-murid perintis ini menumpang belajar di SK Kerteh pada sesi  petang selama dua bulan dan berakhir pada 8 Mac 2003 sementara bangunan sekolah disiapkan sepenuhnya.  Kelas yang dibuka pada waktu itu adalah sebanyak 10 kelas iaitu tiga kelas tahun 1, dua kelas tahun 2, dua kelas tahun 3, dua kelas tahun 4 dan dua kelas tahun 5.  Semasa menumpang di SK Kerteh, warga perintis SKKBKth ini giat menyumbangkan idea, masa dan tenaga menghasilkan lencana, motto sekolah dan nama kelas dengan diketuai oleh Guru Besar, Tuan Hj Amran bin Salleh dibantu oleh guru-guru penolong kanan iaitu Encik Zai Abdul Rahman (GPK1), Puan Norizan Abdul Rahman (GPK2) dan Puan Shrifah Asiah Syed Othman (GPK Ko).

Bermula 9 Mac 2003, murid-murid perintis ini mula belajar di SK Kg Baru Kerteh setelah mendapat kelulusan daripada pihak Jabatan Kerja Raya (JKR).

Alamat
Sekolah Kebangsaan Kampong Baru Kerteh
Jalan Chabang, Kg Baru Kerteh , Kerteh , Terengganu Darul Iman, Malaysia 
Telefon =  6098266088
Fax       = 6098263699

Rujukan

Pautan luar 
 Facebook Sekolah Kebangsaan Kampong Baru Kerteh
 Sekolah Kebangsaan Kampong Baru Kerteh
 Sekolah Kebangsaan Kampong Baru Kerteh

Kampong Baru Kerteh
Kampong Baru Kerteh